**Izziņa par atzinumos sniegtajiem iebildumiem**

**Ministru kabineta rīkojuma projektam “Par finanšu līdzekļu piešķiršanu biedrībai “BEZVESTS.LV” (VSS-791)**

**I. Jautājumi, par kuriem saskaņošanā vienošanās nav panākta**

|  |  |  |  |  |  |
| --- | --- | --- | --- | --- | --- |
| Nr. p.k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas pamatojums iebilduma noraidījumam | Atzinuma sniedzēja uzturētais iebildums, ja tas atšķiras no atzinumā norādītā iebilduma pamatojuma | Projekta attiecīgā punkta (panta) galīgā redakcija |
|  | 2 | 3 | 4 | 5 | 6 |
|  |  |  |  |  |  |

**Informācija par starpministriju (starpinstitūciju) sanāksmi vai elektronisko saskaņošanu**

|  |  |
| --- | --- |
| Datums | 22.10.2019. |
|  |  |
| Saskaņošanas dalībnieki | Tieslietu ministrija, Finanšu ministrija |

|  |  |
| --- | --- |
| Saskaņošanas dalībnieki izskatīja šādu ministriju (citu institūciju) iebildumus | Tieslietu ministrijas |
|  |
| Ministrijas (citas institūcijas), kuras nav ieradušās uz sanāksmi vai kuras nav atbildējušas uz uzaicinājumu piedalīties elektroniskajā saskaņošanā | - |

**II.  Jautājumi, par kuriem saskaņošanā vienošanās ir panākta**

|  |  |  |  |  |
| --- | --- | --- | --- | --- |
| Nr. p.k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas norāde par to, ka iebildums ir ņemts vērā, vai informācija par saskaņošanā panākto alternatīvo risinājumu | Projekta attiecīgā punkta (panta) galīgā redakcija |
|  | 1 | 2 | 3 | 4 |
| 1. | Anotācijas I sadaļas 1.punkts:“Saskaņā ar likuma “Likums par budžetu un finanšu vadību” I. nodaļu, valsts budžeta finansējumu ir iespējams saņemt uz līguma pamata vai tiesību akta deleģējuma kārtībā kā līdzekļu nodrošinājumu konkrētā valsts pārvaldes uzdevuma izpildei vai noteikta mērķa (projekta vai pasākuma) īstenošanai.Saskaņā ar likuma “Par valsts budžetu 2019. gadam” 53. pantu, Aizsardzības ministrijas (turpmāk – AM) budžeta ietvaros sadarbībai ar starptautiskajām un nevalstiskajām organizācijām nepieciešamo finansējumu un tā izlietojumu, nodrošinot iesaisti starptautiskās un nacionālās drošības stiprināšanā, nosaka Ministru kabinets.” | **Tieslietu ministrija**Projekta anotācijā ir ietverta atsauce uz Likuma par budžetu un finanšu vadību I nodaļu, kurā noteikts, ka valsts budžeta finansējumu ir iespējams saņemt uz līguma pamata vai tiesību akta deleģējuma kārtībā kā līdzekļu nodrošinājumu konkrētā valsts pārvaldes uzdevuma izpildei vai noteikta mērķa (projekta vai pasākuma) īstenošanai. Lūdzam norādīt konkrētu tiesību normu, uz kuras pamata biedrībai plānots piešķirt valsts budžeta finansējumu, jo Likuma par budžetu un finanšu vadību I nodaļā ir skaidroti tikai termini, nevis noteikta kārtība, kādā notiek valsts budžeta piešķiršana biedrībai. | **Ņemts vērā.**Pamatojums finansējuma piešķiršanai izriet no likuma “Par valsts budžetu 2019. gadam” 53. panta, proti, Aizsardzības ministrijas budžeta ietvaros sadarbībai ar starptautiskajām un nevalstiskajām organizācijām nepieciešamo finansējumu un tā izlietojumu, nodrošinot iesaisti starptautiskās un nacionālās drošības stiprināšanā, nosaka Ministru kabinets. | Anotācijas I sadaļas 1. punkts:“Saskaņā ar likuma “Likums par budžetu un finanšu vadību” I. nodaļu valsts budžeta finansējumu ir iespējams saņemt uz līguma pamata vai tiesību akta deleģējuma kārtībā kā līdzekļu nodrošinājumu konkrētā valsts pārvaldes uzdevuma izpildei vai noteikta mērķa (projekta vai pasākuma) īstenošanai.Saskaņā ar likuma “Par valsts budžetu 2019. gadam” 53. pantu Aizsardzības ministrijas (turpmāk – AM) budžeta ietvaros sadarbībai ar starptautiskajām un nevalstiskajām organizācijām nepieciešamo finansējumu un tā izlietojumu, nodrošinot iesaisti starptautiskās un nacionālās drošības stiprināšanā, nosaka Ministru kabinets.” |
| 2. | Rīkojuma projekta 1. un 2.punkts:“1. Lai nodrošinātu atbalstu biedrībai “BEZVESTS.LV” (reģ. Nr. 40008147693) Atlas drona civilās versijas iegādei, piešķirt biedrībai “BEZVESTS.LV” finanšu līdzekļus no Aizsardzības ministrijas budžeta apakšprogrammas 22.12.00 “Nacionālo bruņoto spēku uzturēšana” 22 649 *euro* apmērā.2. Aizsardzības ministrijai sagatavot un noslēgt vienošanos ar šā rīkojuma 1. punktā minēto biedrību, lai sasniegtu šā rīkojuma 1. punktā minētos finanšu līdzekļu izmantošanas mērķus, un to izpildes termiņus, paredzot šo finanšu līdzekļu izlietojuma kontroli atbilstoši mērķiem un nosakot, ka par grāmatvedības datu pareizību un finanšu līdzekļu izlietojumu atbilstoši mērķiem ir atbildīga biedrība.” | **Tieslietu ministrija**Saskaņā ar projekta 1.punktu valsts finanšu līdzekļi biedrībai tiek piešķirti, lai īstenotu mērķi – iegādāties dronu. Projekta 2.punkts paredz, ka ar biedrību tiks slēgta vienošanās, lai sasniegtu konkrēto finanšu līdzekļu izmantošanas mērķi un tā izpildes termiņu. Proti, mērķis ir tikai drona iegāde, nevis tai sekojošā drona izmantošana bezvēsts pazudušu personu meklēšanā. Arī vienošanās, ko paredzēts slēgt ar biedrību, attiecas tikai uz finanšu līdzekļu izlietojumu un neskar citus jautājumus, ko būtu svarīgi atrunāt. Tieslietu ministrijas ieskatā būtu nepieciešams konkrēti noteikt, kādam mērķim šis drons tiks iegādāts, kāda būs tā ekspluatācijas kārtība, kas ar šo dronu notiks, piemēram, biedrības likvidācijas gadījumā, vai biedrībai vispār ir/tiks paredzēts pienākums sadarboties ar valsti bezvēsts pazudušu personu meklēšanā un citus jautājumus, kas var būt būtiski, lai sasniegtu galveno rezultātu – biedrības iesaisti personu meklēšanā ar iegādāto dronu. Papildus lūdzam projekta anotāciju papildināt ar informāciju par konkrētās biedrības līdzšinējo darbību. | **Ņemts vērā.**Rīkojuma projekts un anotācija papildināti. | Rīkojuma projekta 1. punkts: 1. Lai nodrošinātu atbalstu biedrībai “BEZVESTS.LV” (reģ. Nr. 40008147693) drona “Atlas” civilās versijas iegādei, tā izmantošanai bezvēsts pazudušu personu meklēšanā, piešķirt biedrībai “BEZVESTS.LV” finanšu līdzekļus no Aizsardzības ministrijas budžeta apakšprogrammas 22.12.00 “Nacionālo bruņoto spēku uzturēšana” 22 649 *euro* apmērā. Anotācijas I sadaļas 2. punkts:Biedrība darbojas no 2009. gada un ir vienīgā Latvijas Republikā reģistrētā sabiedriskā organizācija, kas, apvienojot brīvprātīgos speciālistus, sadarbībā ar Valsts policiju un citām valsts un pašvaldību struktūrām bez atlīdzības sniedz palīdzību bezvēsts pazudušo personu (bērnu un pieaugušo) meklēšanā visā Latvijas teritorijā.Biedrība ir Eiropas meklēšanas organizācijas *Missing children Europe* biedrs.Kopš biedrības darbības uzsākšanas 2009. gadā brīvprātīgie ir veikuši ap 800 meklēšanas operāciju un ir atraduši 109 cilvēkus. Biedrībai ir izveidojusies apjomīga pieredze meklēšanā pa sauszemi, ūdenī, kā arī no gaisa ar lidojošo iekārtu palīdzību.2012. gada 20. jūnijā biedrība ir noslēgusi Sadarbības līgumu ar Valsts policiju un, piesaistot brīvprātīgos, sniedz būtisku palīdzību policijas darbā, lai sasniegtu labākus rezultātus pazudušo personu meklēšanā.Pēc rīkojuma projekta spēkā stāšanās AM plāno slēgt līgumu ar biedrību par finansējuma piešķiršanu, līgumā nosakot finansējuma piešķiršanas kārtību un mērķi – drona iegāde tā izmantošanai bezvēsts pazudušu personu meklēšanā, kā arī nosacījumus, kas attiecas uz iegādātā drona ekspluatācijas kārtību. Līgumā tiks iekļauti nosacījumi, kas paredz biedrībai atmaksāt piešķirtos finanšu līdzekļus vai atgriezt par tiem iegādātos materiāltehniskos līdzekļus AM, ja tie netiek izmantoti atbilstoši mērķim, līgumā noteiktajai kārtībai un normatīvajiem aktiem vai ja biedrības darbā ir konstatētas pretvalstiskas darbības.  |

Atbildīgā amatpersona\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_G. Gūtmane

Gita Gūtmane, 67335283

Gita.Gutmane@mod.gov.lv